**AFSNIT 02.14**

**VEJLEDNING FOR DISPONERING AF DONATIONER, PENGEGAVER OG ARV**

**1. Indledning.**

Danmarks Veteraners skal gennem modtagelse af mindst 100 årlige donationer af et beløb på minimum kr. 205,- der jf. Ligningslovens § 8 a giver bidragsyderen ligningsmæssigt fradrag, opretholde status som almennyttig organisation,

Ved opretholdelse af status som godkendt § 8a organisation kan Danmarks Veteraner endvidere modtage arv efter særlige regler i arveloven.

Repræsentantskabet er foreningens højeste myndighed og fastsætter i vedtægterne overordnede retningslinjer for anvendelse af donationer, pengegaver og arv.

Hovedbestyrelsen disponerer modtagne donationer, pengegaver og arv efter retningslinjerne i landsforeningens vedtægter og nærværende policy. Hovedbestyrelsen støtter sig i nødvendigt omfang til ressourcepersoner og ad hoc nedsatte udvalg.

**2. Modtagelse af donationer, pengegaver og arv.**

Danmarks Veteraner samler penge ind til støtte for aktiviteter til gavn og glæde for alle veteraner i Kongeriget Danmark.

Donation af penge sker enten via bankoverførsel eller ved MobilPay. Modtagne beløb indsættes på Danmarks Veteraners bankkonto for henholdsvis ”Donationer” og ”§ 8a donationer” og registreres særskilt i landsforeningens årsregnskab.

Danmarks Veteraner budgetterer ikke med modtagelse af donationer, pengegaver og arv.

**3. Anvendelse af donationer, pengegaver og arv.**

Danmarks Veteraner anvender modtagne pengebeløb til støtte for årligt tilbagevendende aktiviteter og til iværksættelse af ny aktiviteter. Det kan for eksempel være til parader, hvor veteraner modtager anerkendelse for deres tjeneste i internationale missioner eller modtager jubilæumsmedaljer, og årstegn. Eller det kan være til arrangementer, hvor veteraner og deres pårørende mødes til kammeratligt samvær og gives mulighed for et uformelt samvær.

Det kan også være til støtte for ny tiltag på tværs af to eller flere lokalforeninger, hvor man søger at aktivere veteraner med f.eks E-sports arrangementer, familieaktiviteter o. lign.

Donationer og arv kan være øremærket til bestemte formål, der støtter aktiviteter målrettet veteraner. Sådanne klausuler, skal inden pengegaven modtages, godkendes af Hovedbestyrelsen.

Hovedbestyrelsen orienterer Repræsentantskabet gennem Årsrapporten, hvorledes de modtagne midler generelt er anvendt i regnskabsåret.

**4. Tilladelser, indberetninger m.v.**

Hovedbestyrelsen indhenter årligt tilladelse fra Indsamlingsnævnet til at modtage donationer, pengegaver og arv gennem annoncering i medlemsbladet, på sociale medier m.v. Andre initiativer til indsamling af penge i rammen af Danmarks Veteraner og godkendt af Hovedbestyrelsen kan gennemføres indenfor Indsamlingsnævnets tilladelse.

Danmarks Veteraner skal ved regnskabsårets afslutning til SKAT indberette modtage donationer, der er givet i henhold til Ligningslovens § 8a. Endvidere skal der til SKAT indsendes årsregnskab.

Hovedbestyrelsen forestår indhentning af tilladelser, indberetning til SKAT m.v.